สวัสดีค่ะ หนูได้ยินเสียงกึกๆในหูด้านซ้าย เสียงคล้ายกับเวลากลืนน้ำลายแล้วได้ยินแต่จะเบากว่า ไม่ได้ยินตลอดเวลา แต่ก็บ่อย บางทีอยู่เฉยก็ได้ยินติดๆกัน รู้สึกคันๆด้วย ไม่เจ็บค่ะ โดยก่อนหน้านี้มีหวัด น้ำมูก เสมหะ เจ็บคอค่ะ อยากทราบว่าอาการอันตรายมั้ยคะ แล้วควรดูแลตัวเองอย่างไรบ้าง
สวัสดีค่ะ Ppkennaการวินิจฉัยที่เป็นไปได้-การอยู่ในที่เสียงดังติดต่อกันเป็นเวลานาน ทำให้เกิดความเสียหายภายในหูอย่างชั่วคราวหรือถาวร-ขี้หูอุดตัน หากมีขี้หูสะสมเป็นปริมาณมากอาจทำให้เกิดการอุดตันขึ้น ทำให้ได้ยินเปลี่ยนแปลงไป-หูติดเชื้อและไซนัสอักเสบ อาจเกิดขึ้นตามหลังการเป็นหวัด จึงส่งผลต่อการได้ยิน-กระดูกหูเกิดการเปลี่ยนแปลง การงอกของกระดูกในหูที่ผิดปกติอาจส่งผลต่อการได้ยินและทำให้เกิดเสียงในหูได้-โรคและความผิดปกติเกี่ยวกับหลอดเลือด เช่น ความดันโลหิตสูง เส้นเลือดฝอยผิดปกติ ภาวะหลอดเลือดแข็ง-การใช้ยาบางชนิด เช่น ยาปฏิชีวนะ ยาขับปัสสาวะ ยาควินิน ยารักษาโรคซึมเศร้าที่อาจมีฤทธิ์ทำลายประสาทหู-มีความผิดปกติของข้อต่อขากรรไกรหากเป็นตามหลังการเป็นหวัด อาจนึกถึงหูติดเชื้อตามหลังการติดเชื้อบริเวณลำคอค่ะ ซึ่งอาการมักค่อยๆดีขึ้นได้เองการดูแลตัวเองเบื้องต้น หลีกเลี่ยงการอยู่ในที่เสียงดัง หากอาการยังเป็นเรื้อรัง เป็นมากขึ้นเรื่อยๆ การได้ยินเปลี่ยนแปลงไปอย่างชัดเจน ปวดหู มีน้ำไหลจากหู เวียนศีรษะ เดินเซ ควรไปพบแพทย์